Han gikk på Sund folkehøgskole både 1912–13 og 1914–15. Senere gikk han på Mære landbruksskole i 1922, men måtte avbryte skolegangen for å ta over gården da faren Elisæus Bragstad døde. Ved siden av gårdsdriften var han styreformann for Hustad meieri, styremedlem i Inderøy Sparebank, herredsstyremedlem fra 1926 og aktiv som dommer ved husdyrutstillinger. Han var også engasjert i husdyravl.